Казлоўшчына

**Казло́ўшчына** — мястэчка ў Беларусі, на рацэ Трыцаўцы. Цэнтар сельсавету Зьдзецельскага раёну Гарадзенскай вобласьці. Насельніцтва на 2018 год — 1645 чалавек. Знаходзіцца за 20 км на поўдзень ад Зьдзецелу, за 30 км ад чыгуначнай станцыі Слонім (лінія Баранавічы — Ваўкавыск); на аўтамабільнай дарозе Слонім — Зьдзецел (, ).

Казлоўшчына — даўняе мястэчка гістарычнай Слонімшчыны (частка Наваградчыны).

## Гісторыя
### Вялікае Княства Літоўскае
Упершыню Казлоўшчына ўпамінаецца ў XVІІІ стагодзьдзі. У гэты час яна ўваходзіла ў склад Слонімскага павету Наваградзкага ваяводзтва. 

На 1773 год у Казлоўшчыне існавала царква.

### Пад уладай Расейскай імпэрыі
У выніку трэцяга падзелу Рэчы Паспалітай (1795 год) Казлоўшчына апынулася ў складзе Расейскай імпэрыі, у Слонімскім павеце Гарадзенскай губэрні. У другой палове XІХ стагодзьдзя тут заснавалі сядзібу і парк. Паводле вынікаў перапісу 1897 году, у мястэчку было 42 двары, 2 юдэйскія малітоўныя дамы, расейская народная вучэльня, суконная фабрыка, млын, 11 крамаў і 2 шынкі. 

За часамі Першай сусьветнай вайны ў 1915 годзе Казлоўшчыну занялі войскі Нямецкай імпэрыі. 

### Найноўшы час
25 сакавіка 1918 году згодна з Трэцяй Устаўной граматай Казлоўшчына абвяшчалася часткай Беларускай Народнай Рэспублікі. 1 студзеня 1919 году ў адпаведнасьці з пастановай І зьезду КП(б) Беларусі яна ўвайшла ў склад Беларускай ССР. У 1919—1920 гадах мястэчка пераходзіла з рук у рукі ад бальшавікоў да польскага войска. Згодна з Рыскай мірнай дамовай 1921 году Казлоўшчына апынулася ў складзе міжваеннай Польскай Рэспублікі, дзе стала цэнтрам гміны Слонімскага павету Наваградзкага ваяводзтва. У гэты час тут было 86 двароў.

У 1939 годзе Казлоўшчына ўвайшла ў БССР, дзе ў 1940 годзе стала цэнтрам Казлоўшчынскага (з 20 студзеня 1960 году ў складзе Зьдзецельскага, з 25 сьнежня 1962 году — Слонімскага, з 6 студзеня 1965 году — Зьдзецельскага) раёну Баранавіцкай (з 8 студзеня 1954 году — Гарадзенскай) вобласьці. У Другую сусьветную вайну з чэрвеня 1941 да 13 ліпеня 1944 году мястэчка знаходзілася пад акупацыяй Трэцяга Райху.

28 чэрвеня 1958 году Казлоўшчына атрымала афіцыйны статус пасёлку гарадзкога тыпу. У зьвязку з гэтым Казлоўшчынскі сельсавет рэарганізаваны ў пасялковы савет. З 31 студзеня 2014 году — цэнтар Казлоўшчынскага сельсавету.

## Насельніцтва
### Дэмаграфія


ImageSize = width:auto height:150 barincrement:31
PlotArea = left:50 bottom:20 top:10 right:20
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.0,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:2500
ScaleMajor = unit:year increment:500 start:0 gridcolor:linegrey
ScaleMinor = unit:year increment:100 start:0 gridcolor:linegrey2
PlotData =
  color:cobar width:15
  bar:1897 from:0 till:325
  bar:1921 from:0 till:467
  bar:1994 from:0 till:1900
  bar:2006 from:0 till:2400
  bar:2009 from:0 till:1847
  bar:2018 from:0 till:1645
TextData=
  fontsize:10px pos:(20,195)
  text:



* **XIX стагодзьдзе**: 1830 год — 49 муж., зь іх шляхты 3, духоўнага стану 1, мяшчанаў-хрысьціянаў і сялянаў 45; 1897 год — 325 чал.
* **XX стагодзьдзе**: 1921 год — 467 чал.; 1971 год — 1,9 тыс. чал.; 1994 год — 1,9 тыс. чал.; 1998 год — 2,3 тыс. чал.
* **XXI стагодзьдзе**: 2006 год — 2,4 тыс. чал.; 2008 год — 2,3 тыс. чал.; 2009 год — 1847 чал. (перапіс); 2016 год — 1673 чал.; 2017 год — 1656 чал.; 2018 год — 1645 чал.

### Адукацыя
У Казлоўшчыне працуюць сярэдняя і музычная школы, дашкольная ўстанова.

### Мэдыцына
Мэдычнае абслугоўваньне насельніцтва ажыцьцяўляе местачковая лякарня.

### Культура
Дзеюць 3 бібліятэкі, дом культуры, дом дзіцячай і юнацкай творчасьці.

## Эканоміка
Прадпрыемствы дрэваапрацоўчай і харчовай прамысловасьці.

## Турыстычная інфармацыя

### Славутасьці
* Сядзібна-паркавы комплекс (XIX ст.)
* Царква Прачыстай Багародзіцы (1928)

## Крыніцы

## Літаратура
* 
* 
* 
*  

## Вонкавыя спасылкі
* Казлоўшчына, Radzima.org

Катэгорыя:Казлоўшчына